



**Segédlet dokumentumok elektronikus benyújtásához**

**Hitelesített dokumentum beküldése e-papír szolgáltatáson keresztül**

* + <https://epapir.gov.hu/>
  + 
    - Első lépésként be kell jelentkezni a KAÜ-felületen az Ügyfélkapu+ vagy DÁP azonosítóval és jelszóval.
    - Belejelentkezés után az alábbi felületet látjuk, ahol az azonosításnak köszönhetően a személyi adatainkat feltölti a rendszer.
    - *FONTOS: gazdálkodó szervezet (nem Egyéni vállalkozó) esetén ki kell pipálni a személyi adatok alatt, a bal oldalon található négyzetet „cégkapuból küldve szeretnék e-papírt benyújtani.”*
    - következő lépésként ki kell választani a témacsoportot, ügytípust, címzettet:
* **Témacsoport:** Kormányhivatali ügyek
* **Ügytípus**: Foglalkoztatási támogatások, közfoglalkoztatás és egyéb állami foglalkoztatási feladatok
* **Címzett**: Komárom-Esztergom Vármegyei Kormányhivatal Foglalkoztatási, Foglalkoztatás-felügyeleti és Munkavédelmi Főosztály, Munkaerőpiaci és Alapkezelő Osztály
* **Levél tárgya:** TOP\_PLUSZ-3.1.1-21 Vállalkozóvá válást elősegítő támogatás –KÉRELEM (szabad kézzel kitöltendő)
  + - A levél szövegében kérjük feltüntetni a dokumentumot beküldő cég nevét, székhelyét, elérhetőségét.





* + - Az adatok megadása után a „Tovább a csatolmányokhoz” gombra kell kattintani, majd ezt követően megjelenő „tallózással” ki kell választani a korábban hitelesített dokumentumunkat.
    - **FONTOS: Több dokumentum is csatolható egy e-papír küldéshez.**
    - Az e-papír szolgáltatás keretében is hitelesíthetőek a dokumentumaink, amennyiben korábban nem hitelesítettük azokat. Ez esetben a csatolást követően a csatolmány nevének sorában jobb oldalt megjelenik egy hitelesítési lehetőség.
    - **Minden egyes csatolmányt külön-külön hitelesíteni kell a „sor végén” a Hitelesítés gomb megnyomásával!**
    - Végül „tovább a véglegesítéshez” gombra kell kattintani. Ezután még van egy utolsó lehetőség ellenőrizni a levelet, a csatolmányokkal együtt. Ha rendben van, akkor a „küldés” gombbal beküldhető.

