TOP\_PLUSZ-3.1.1-21-KO1-2022-00001

**TÁJÉKOZTATÓ**

**az elektronikus ügyintézésről**

**a Nemzeti Foglalkoztatási Szolgálat ügyfelei részére**

Magyarországon az ügyfelet (felhasználót) megilleti a jog, hogy a digitális szolgáltatást biztosító szervezet (elektronikus ügyintézést biztosító szerv) előtt ügyét a digitális államról és a digitális szolgáltatások nyújtásának egyes szabályairól szóló 2023. évi CIII. törvényben (DÁPtv.) meghatározott módon elektronikusan intézze.

Ügyfélként eljárva **elektronikus ügyintézésre köteles**: a gazdálkodó szervezet, az államháztartásról szóló 2011. évi CXCV. törvény (Áht.) [11] 3. §-a szerinti szervezet, ügyész, jegyző, DÁPtv. 19. § (1) bekezdés ab), ad) alpontok hatálya alá nem tartozó egyéb közigazgatási hatóság, valamint az ügyfél jogi képviselője.

***Gazdálkodó szervezet*** [A polgári perrendtartásról szóló 2016. évi CXXX. törvény 7. § (1) bekezdés 6. pontjaalapján]: a gazdasági társaság, az európai részvénytársaság, az egyesülés, az európai gazdasági egyesülés, az európai területi társulás, a szövetkezet, a lakásszövetkezet, az európai szövetkezet, a vízgazdálkodási társulat, az erdőbirtokossági társulat, a külföldi székhelyű vállalat magyarországi fióktelepe, az állami vállalat, az egyéb állami gazdálkodó szerv, az egyes jogi személyek vállalata, a közös vállalat, a végrehajtói iroda, a közjegyzői iroda, az ügyvédi iroda, a szabadalmi ügyvivői iroda, az önkéntes kölcsönös biztosító pénztár, a magánnyugdíjpénztár, az egyéni cég, továbbá az egyéni vállalkozó, emellett gazdálkodó tevékenységével összefüggő polgári jogi kapcsolataiban az állam, a helyi önkormányzat, a költségvetési szerv, jogszabály alapján a költségvetési szervek gazdálkodására vonatkozó szabályokat alkalmazó egyéb jogi személy, az egyesület, a köztestület, valamint az alapítvány.

**Elektronikus ügyintézésre** **nem köteles**: az adószámmal nem rendelkező egyesület, alapítvány, valamint az egyházi jogi személy.

A DÁPtv. 19. §-ában meghatározott felhasználókon túl más felhasználó (ügyfél) elektronikus ügyintézésre nem köteles, azt önként vállalhatja.

Elektronikus ügyintézésre a meghatározott eseteken túl az ügyfél vagy annak képviselője kizárólag törvényben meghatározott esetekben és csak akkor köteles, ha az adott ügyintézési cselekmény tekintetében az értelmezhető. Természetes személy csak törvényben kötelezhető elektronikus ügyintézésre.

Az elektronikus ügyintézési kötelezettségének az ügyfél vagy jogi képviselő – ha törvény eltérően nem rendelkezik – 2018. január 1. napjától köteles eleget tenni.

A kormányhivatal/járási (fővárosi kerületi) hivatal az elektronikus ügyintézést az általános célú elektronikus kéreleműrlap (e-Papír) szolgáltatás igénybevételével biztosítja.

A szolgáltatás elérhetősége, valamint ezzel kapcsolatos tájékoztató az alábbi weboldalon érhető el:<https://epapir.gov.hu/>

Témacsoport: Kormányhivatali ügyek

Ügytípus: Foglalkoztatási támogatások, közfoglalkoztatás és egyéb állami foglalkoztatási feladatok

Címzett: Illetékes kormányhivatal/járási (fővárosi kerületi) hivatal

Tárgy:

Elektronikus a kapcsolattartás, ha az ügyfél a nyilatkozatát vagy a digitális szolgáltatást biztosító szervezet (elektronikus ügyintézést biztosító szerv) a nyilatkozatát vagy döntését elektronikus úton teszi meg. Az állami foglalkoztatási szerv az elektronikus ügyintézésre kötelezett, valamint elektronikus ügyintézést önként vállaló ügyféllel - az ügyfél ügyintézési rendelkezésének nyilvántartásába (a továbbiakban: rendelkezési nyilvántartás) tett rendelkezés figyelembevételével-, elsősorban az ajánlott elektronikus kézbesítési szolgáltatási címen tartja a kapcsolatot.

Biztonságos kézbesítési szolgáltatási cím

**2025. december 31. napjáig biztonságos kézbesítési szolgáltatási címnek minősül**: a hivatali tárhely, a Cégkapu, a KÜNY-regisztrációhoz kapcsolódó tárhely.

**Hivatali kapu – hivatali tárhely**

Az elektronikus ügyintézést biztosító szervek, valamint a Kormány által kijelölt közfeladatot ellátó szervek (felsőoktatási intézmények) (a továbbiakban együtt: együttműködő szervek) számára nyújtott hivatalos elektronikus kapcsolattartásra szolgáló tárhely, biztonságos kézbesítési szolgáltatási cím.

A kormányhivatalok/járási (fővárosi kerületi) hivatalok mint együttműködő szervek az elektronikus kapcsolattartás során a hivatali tárhelyet kötelesek használni.

A hivatali tárhellyel rendelkező szervezetek listája az alábbi weboldalon érhető el:

<https://ugyintezes.magyarorszag.hu/szolgaltatasok/hivatallista.html>

**Cégkapu**

A gazdálkodó szervezetek számára biztosított hivatalos elektronikus kapcsolattartásra szolgáló tárhely, biztonságos kézbesítési szolgáltatási cím.

Az egyéni ügyvéd, az európai közösségi jogász, valamint az egyéni szabadalmi ügyvivő e tevékenysége során a Kormány által biztosított tárhely szolgáltatások közül a Cégkaput használja. Ebben az esetben a gazdálkodó szervezet alatt az egyéni ügyvédet, az európai közösségi jogászt, valamint az egyéni szabadalmi ügyvivőt kell érteni, aki a regisztráció során a saját nevében jár el. A kamarai jogtanácsos, valamint a szabadalmi ügyvivőkről szóló törvény szerinti gazdálkodó szervezet saját iparjogvédelmi feladatainak és képviseletének ellátására foglalkoztatott szabadalmi ügyvivő és európai közösségi hivatásos iparjogvédelmi képviselő elektronikus kapcsolattartásra szolgáló elérhetősége e tevékenysége ellátása során az általa képviselt szervezet eltérő rendelkezése hiányában e szervezet elektronikus kapcsolattartásra szolgáló elérhetősége; a képviselő KÜNY-regisztációjához kapcsolódó tárhelye, ha az általa képviselt szervezet elektronikus kapcsolattartásra szolgáló elérhetőséggel nem rendelkezik, vagy így rendelkezik.

Gazdálkodó szervezet ügyfél - törvény eltérő rendelkezése hiányában a nyilvántartásba vételét, ha a gazdálkodó szervezet működéséhez jogszabály által rendszeresített nyilvántartásba vétele nem kötelező, létrejöttét követő 8 napon belül - köteles bejelenteni a rendelkezési nyilvántartásba az elektronikus kapcsolattartásra szolgáló hivatalos elérhetőségét, amely lehet biztonságos kézbesítési szolgáltatási cím, vagy a Kormány által rendeletben meghatározott egyéb típusú elektronikus elérhetőség.

A gazdálkodó szervezetnek a Cégkapu regisztrációt követően a Cégkapu tárhelycímet a szervezetet nyilvántartó közhiteles nyilvántartásba vagy a Rendelkezési Nyilvántartásba (RNY-ügyintézési rendelkezés) be kell jelenteni.

Cégkapu - <https://tarhely.gov.hu/ckp-regisztracio/tajekoztato.html>

Rendelkezési Nyilvántartás - <https://rendelkezes.gov.hu/rny-public/>

Ha a gazdálkodó szervezet ügyfél hivatalos elérhetőséggel nem rendelkezik, az elektronikus ügyintézést biztosító szerv az eljárást elektronikus kapcsolattartás nélkül is lefolytathatja azzal, hogy a gazdálkodó szervezet ezen kötelezettségének nem teljesítése miatt az elektronikus ügyintézést biztosító szerv kezdeményezi a gazdálkodó szervezettel szembeni, törvényben meghatározott törvényességi felügyeleti eljárás vagy hatósági ellenőrzés lefolytatását.

Ha a gazdálkodó szervezet működéséhez jogszabály által rendszeresített nyilvántartásba vétele kötelező, a Rendelkezési Nyilvántartásba történő bejelentési kötelezettségét a gazdálkodó szervezet azzal is teljesíti, ha az elektronikus kapcsolattartásra szolgáló hivatalos elérhetőségét a gazdálkodó szervezetre vonatkozó nyilvántartásba bejelenti.

**Ügyfélkapu - KÜNY-regisztrációhoz kapcsolódó tárhely – KÜNY tárhely**

A természetes személy ügyfél számára nyújtott hivatalos elektronikus kapcsolattartásra szolgáló tárhely, biztonságos kézbesítési szolgáltatási cím. Egyéni vállalkozó hivatalos elérhetőségként a KÜNY-regisztrációhoz kapcsolódó tárhelyét jelenti be a rendelkezési nyilvántartásba

A biztonságos kézbesítési szolgáltatási címre vagy a DÁPtv.-ben nem szabályozott, egyéb típusú elektronikus elérhetőségre (a továbbiakban: hivatalos elérhetőség) kézbesített küldemény kézbesítettnek minősül,

*a)* ha a hivatalos elérhetőséget biztosító szolgáltató a küldemény a címzett által történő átvételét igazolja vissza, az igazolásban feltüntetett időpontban,

*b)* ha a hivatalos elérhetőséget biztosító szolgáltató azt igazolja vissza, hogy a küldemény átvételét a címzett megtagadta, a megtagadásra vonatkozó igazolásban feltüntetett időpontban, vagy

*c)* ha a hivatalos elérhetőséget biztosító szolgáltató azt igazolja vissza, hogy a küldeményt a címzett kétszeri értesítése ellenére nem vette át, a második értesítés igazolásban feltüntetett időpontját követő ötödik munkanapon.

Amennyiben az elektronikus kézbesítés bármely okból meghiúsul és a kézbesítési fikció megállapításának jogszabályi feltételei nem állnak fenn, az elektronikus irat hiteles papír alapú kiadmányát kell a címzetthez eljuttatni.

Amennyiben a természetes személy ügyfél a Rendelkezési Nyilvántartásban nem ad meg hivatalos elérhetőséget, és ha azt az ügyfél a Rendelkezési Nyilvántartásban nem zárta ki, az elektronikus ügyintézést biztosító szerv megkísérelheti az ügyfél általa ismert elektronikus elérhetőségére kézbesíteni a küldeményt. A kézbesítés második sikertelen megkísérlését követően az elektronikus ügyintézést biztosító szerv köteles más módon intézkedni az irat vagy értesítés kézbesítéséről.

Természetes személy vagy gazdálkodó szervezet ügyfél a Rendelkezési Nyilvántartásban jogosult megadni olyan hivatalos elérhetőséget, amely tekintetében vállalja az DÁPtv. szerinti követelmények (kézbesítésre, hivatalos elérhetőségre vonatkozó szabályok) teljesítését.

A Rendelkezési Nyilvántartás publikus felülete a <https://rendelkezes.gov.hu/rny-public/> linkről érhető el.

Az ügyfél az ügyintézési rendelkezése keretében az alábbi tárgykörökben tehet jognyilatkozatokat:

*a)* elektronikus vagy nem elektronikus kapcsolattartási forma megválasztása,

*b)* elektronikus azonosítási mód megválasztása,

*c)* kapcsolattartási mód megválasztása, ideértve az ügyfél olyan tartalmú nyilatkozatait is, amely alapján az elektronikus ügyintézést biztosító szerv az ügyfél által megjelölt informatikai rendszer útján küldött üzenetet köteles az ügyfél nyilatkozatának tekinteni,

*d)* elektronikus dokumentumok titkosítására vonatkozó igény,

*e)* képviseletre vonatkozó jognyilatkozatok.

A beadvány elektronikus úton történő benyújtását gátló, egy munkanapot meghaladó üzemszünet, üzemzavar esetén az ügyfél a hagyományos ügymenetnek megfelelően jogosult papír alapon benyújtani a beadványt és csatolmányt.

A Központi Elektronikus Szolgáltató Rendszer üzemzavaráról az alábbi weboldalon lehet tájékozódni: <https://magyarorszag.hu/uzemeltetesiinfo>